User:Scriitorul din umbra/sandbox

= Reprezentanţa Asociaţiei Barourilor Americane Iniţiativa pentru Supremaţia Legii în Moldova =

Asociația Obștească Reprezentanța Asociației Barourilor Americane din Moldova (ABA/ROLI Moldova) este o organizație non-profit care și-a început activitatea în Republica Moldova în anul 1993. Organizația se conduce de principiile statului de drept  și are ferma convingere că promovarea supremației legii este cel mai eficient antidot pe termen lung în combaterea problemelor stringente cu care se confruntă societatea astăzi: eradicarea sărăciei, combaterea corupției și protecția insuficientă a drepturilor omului. ABA/ROLI Moldova susține eforturile Republicii Moldova de integrare în Uniunea Europeană prin promovarea unui sistem de drept corect și funcțional .

Scurt istoric
Printre activitățile ABA/ROLI Moldova desfățurate de-a lungul timpului, cele mai importante vizează: reforma sistemului de asigurare a educației juridice, promovarea drepturilor femeilor, facilitarea accesului la justiție prin intermediul clinicilor juridice și programelor de vizite ale avocaților, fortificarea capacităților ONG-urilor orientate spre reforma juridică, a avocaților și instituțiilor de resort. .

Domeniile de activitate
La moment, programele ABA/ROLI pot fi divizate în cinci componente:
 * 1) combaterea corupției
 * 2) consolidarea capacității administrative a Uniunii Avocaților
 * 3) educarea tinerilor profesioniști din domeniul juridic
 * 4) dezvoltarea cadrului legal
 * 5) protecția persoanelor LGBT.

Începând cu anul 2013 ABA/ROLI implementează Inițiativa Anticorupție și sprijină activ eforturile guvernului din Moldova în lupta împotriva corupției. Activitățile principale vizează promovarea legislației anticorupție, pregătirea și instruirea procurorilor, judecătorilor și ofițerilor de urmărire penală în investigarea și examinarea infracțiunilor de corupție, fortificarea capacităților instituționale și profesionale ale Comisiei Naționale de Integritate, promovarea celor mai bune practici de luptă cu corupția prin invitarea diferitor experți internaționali în cadrul dezbaterilor publice, conferințelor internaționale și a cursurilor de instruire.

Prin cea de-a două componentă, ABA ROLI asistă la consolidarea capacității administrative a Uniunii Avocaților din Republica Moldova. Astfel, Uniunea Avocaților, inter alia, este asistată în elaborarea programului de educație continuă a avocaților și la pregătirea formatorilor din domeniu, precum și la instruire continuă a avocaților. De altfel, eforturile ABA/ROLI sunt concentrate și asupra educării tinerilor profesioniști din domeniul juridic, atât prin petrecerea seminarelor, simulările proceselor de judecată (mock trial), cât și prin contribuția la editarea ghidurilor pentru avocați. Dezvoltarea cadrului legal și a resurselor necesare este o altă componentă foarte importantă a programului ABA/ROLI. În cadrul acestei componente sunt emise opinii asupra proiectelor de legi și este acordată asistență pentru crearea lucrărilor de referință în domeniu, spre exemplu s-a contribuit la elaborarea Enciclopediei Dreptului Penal și a Compediului Hotărârilor Curții Supreme de Justiție. În contextul promovării drepturilor omului, se lucrează asupra consolidarii capacitatilor organelor de drept pentru asigurarea protejarii drepturilor persoanelor LGBT (lesbiene, gay, bisexuali, persoane transgender), combaterii prejudecăților existente în societate, a discriminării, precum și a atitudinii negative față de acest grup, consolidarea capacității investigării crimelor de ură. .